**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – tabula Nr.1). Atbilstoši informatīvā ziņojuma tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.Saskaņā ar protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.Vienlaikus protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot informatīvā ziņojuma tabulā Nr.1 noteikto maksimālo finansējuma kopējo apmēru un sadalījumā pa gadiem, nerada vajadzību pēc papildus līdzekļiem turpmākajos gados un ministrijām jānodrošina minēto nosacījumu izpilde.2019.gada novembrī valsts sabiedrība ar ierobežotu atbildību „Rīgas cirks” (turpmāk – Cirks) noslēdza līgumu ar Centrālo finanšu un līgumu aģentūru par Eiropas Reģionālās attīstības fonda finansējumu projekta Nr.4.2.1.2/18/I/062 „Energoefektivitātes paaugstināšanas pasākumu īstenošana ēkai Merķeļa ielā 4, Rīgā” (turpmāk – ES projekts) īstenošanai, kura mērķis ir paaugstināt ēkas energoefektivitāti saskaņā ar darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas prasībām. Līguma ietvaros kopējie attiecināmie izdevumi tika paredzēti 2 980 880,00 *euro* apmērā (85% no tiem Eiropas Reģionālās attīstības fonda finansējums 2 533 748,00 *euro* apmērā, savukārt 15% valsts budžeta finansējums 447 132,00 *euro* apmērā). ES projektā galvenās darbības saistītas ar ēkas energoefektivitātes celšanu – bēniņu pārsegumu un kupola siltināšana, centralizētas ventilācijas sistēmas ierīkošana, pagalma fasādes sienu siltināšana, esošo logu un durvju nomaiņa, apkures sistēmas un siltummezgla pārbūve un modernizācija, elektroapgādes sistēmas atjaunošana un modernizēšana.Šī finansējuma ietvaros 2020.gadā tika pabeigti projektēšanas darbi un būvprojekta ekspertīze, kā arī izsludināti iepirkumi būvuzraudzības pakalpojumu sniegšanai un būvniecības veikšanai. Uz šo brīdi ir zināmas ES projekta izmaksas 581 782,06 *euro* apmērā, būvniecībai atlicinot 2 399 097,94 *euro* no ES projekta attiecināmajām izmaksām. Zināmo izmaksu sadalījums:1. projekta vadība: 101 640,00 *euro*;
2. projektēšana: 298 774,51 *euro*;
3. autoruzraudzība: 83 841,55 *euro*;
4. būvprojekta ekspertīze: 25 410,00 *euro*;
5. būvuzraudzība: 72 116,00 *euro*.

2021.gada maijā atklāta konkursa rezultātā tika noslēgts līgums ar būvnieku pilnsabiedrību „AIDACO GROUP” par kopējo līguma summu 3 873 650,96 *euro*. Starpība starp pieejamo Eiropas Reģionālās attīstības fonda finansējumu būvdarbiem un noslēgtā līguma summu ir 1 474 553,02 *euro,* kas veido nepieciešamo papildu finansējumu būvdarbiem. Papildus ES projekta finansējumam ar Ministru kabineta 2021.gada 8.jūnija rīkojumu Nr.393 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” 2021.gadā tika piešķirts finansējums 300 000 *euro* apmērā Rīgas cirka vēsturiskās ēkas Merķeļa ielā 4, Rīgā, pārbūves īstenošanai, paredzot, ka vēl 2022.gadā būs nepieciešams papildu finansējums 1 174 553,02 *euro* apmērā. Tādējādi atbalstīts kopējais finansējums 1 474 553,02 *euro* apmērā ES projekta īstenošanai. Lai nodrošinātu ES projekta pabeigtību, vēl papildus nepieciešamas investīcijas 327 152,15 *euro* apmērā, sasniedzot gan ES projekta rezultatīvos rādītājus, gan nodrošinās cirka ēkas funkcionalitāti. Šīs investīcijas paredzētas šādiem darbiem:1. 6 473,50 *euro* (ar PVN) paredzēti iekaru konstrukciju projektēšanai, par ko Cirks 2021.gada 29.jūlijā noslēdza papildus vienošanos Nr.2 pie 2019.gada 13.maija līguma Nr.RC2019/29 ar sabiedrību ar ierobežotu atbildību „F.L.TADAO & LUKŠEVICS”;
2. 320 678,65 *euro* (ar PVN) papildus darbu veikšanai elektrības un ventilācijas tīklu pabeigšanai, kā arī cirka ēkas Merķeļa ielas fasādes iekonservēšanai, par ko Cirks 2021.gada 29.jūlijā noslēdza vienošanos Nr.1 pie 2021.gada 13.maija līguma Nr.SL-2021-0513-01 ar pilnsabiedrību „AIDACO GROUP” (šī vienošanās iekļauj arī izslēdzamos darbus 87 275,62 *euro* apmērā (ar PVN), kas tiks veikti tikai gadījumā, ja tiks atrasts vēl papildus finansējuma avots).

Tā kā sākotnēji plānotās būvdarbu izmaksas pēc būvnieka iesūtītās tāmes ir nedaudz augstākas kā plānots (saistībā ar cirka ēkas Merķeļa ielas fasādes iekonservēšanas darbiem), tad projekta „Rīgas cirka vēsturiskās ēkas Merķeļa ielā 4, Rīgā, pārbūve” īstenošanai nepieciešamais finansējums pārsniedz sākotnējo šim mērķim paredzētā finansējuma apjomu par 1 705,17 *euro* (sākotnēji plānotā ar Ministru kabineta 2021.gada 8.jūnija rīkojumu Nr.393 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” piešķirtā un Projektā pieprasītā finansējuma kopsumma ir 1 800 000 *euro*, tai skaitā 517 390,77 *euro* 2021.gadā un 1 284 314,40 *euro* 2022.gadā, ar kuru nepārsniegs ne kopējo, ne 2021.gadā kultūras nozarei piešķirto līdzekļu neparedzētajiem gadījumiem summu, kas paredzēta Covid-19 krīzes pārvarēšanas un ekonomikas atlabšanas pasākumu veikšanai kultūras nozarē, jo atsevišķos projektos, veicot būvdarbu iepirkumus, piegādātāju piedāvātās faktiskās darbu izmaksas ir mazākas par sākotnēji plānotajām.Lai Cirks nodrošinātu ar Covid-19 krīzes seku pārvarēšanu un ekonomikas atlabšanu saistīta augstas gatavības projekta – ES projekta – īstenošanu, sedzot trūkstošo summu projekta pabeigšanai, no valsts budžeta programmas „Līdzekļi neparedzētiem gadījumiem” 2021.gadā nepieciešams finansējums 217 390,77 *euro* apmērā, bet 2022.gadā būs nepieciešami 109 761,38 *euro* apmērā. |
|  3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Cirks. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Cirks. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 217 391 |  0 |  0 |  0 |  0 |  0 |
| 2.1. valsts pamatbudžets | 0  |  217 391 | 0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -217 391 | 0  |  0 |  0 |  0 |  0 |
| 3.1. valsts pamatbudžets |  0 | -217 391 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +217 391 | 0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Papildu finansējums 2021.gadā 217 390,77 *euro* apmērā:1. 6 473,50 *euro* paredzēti iekaru konstrukciju projektēšanai, par ko Cirks 2021.gada 29.jūlijā noslēdza papildus vienošanos Nr.2 pie 2019.gada 13.maija līguma Nr.RC2019/29 ar sabiedrību ar ierobežotu atbildību „F.L.TADAO & LUKŠEVICS;
2. 210 917,27 *euro* daļai no papildus darbu veikšanai elektrības un ventilācijas tīklu pabeigšanai, kā arī pilnīgai cirka ēkas Merķeļa ielas fasādes iekonservēšanai, par ko Cirks 2021.gada 29.jūlijā noslēdza vienošanos Nr.1 pie 2021.gada 13.maija līguma Nr.SL-2021-0513-01 ar pilnsabiedrību „AIDACO GROUP”.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem”, pārskaitot subsīdiju un izdevumu kodā Cirkam augstas gatavības projekta – ES projekta – īstenošanai. Finansējums tiks izlietots, ievērojot protokollēmumā Nr.28 noteiktos nosacījumus – budžetu izdevumus izlietojot pamatkapitāla veidošanai. Finansējuma piešķīrums 2021.gadā nodrošinās ES projekta sekmīgu gaitu. Atbilstoši Protokollēmumā Nr.28 lemtajam Rīgas cirka ēkas izbūvei 2022.gadā nepieciešams finansējums 109 761,38 *euro* apmērā ar PVN. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Cirks. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Zubova 67330258

Ilze.Zubova@km.gov.lv